Hornbækhus

Morgenyoga
2025-11-10 08:30 - 09:30, 2025-11-13 08:30 - 09:30 (Europe/Copenhagen) | Hornbækhus, Skovvej 7, Hornbæk, 3100, Danmark
Start din dag med morgenyoga på Hornbækhus, hvor vi både vil arbejde med forskellige, klassiske positioner og åndedræt. Alle kan deltage, både den erfarne yogi og begynderen.
Praktiske oplysninger:
Tag behageligt, afslappet tøj på og medbring din egen yogamåtte og et tæppe, du kan dække dig med under afspændingen.
Kom 15 minutter før, så du kan nå at finde dig til rette.
Når du ankommer, vil du få at vide, hvor på hotellet vi skal lave yoga den pågældende dag.
Lokationen vil variere fra dag til dag afhængig af antal og vejr. Henvend dig venligst i velkomsten på Hornbækhus for mødested på dagen.
Instruktør: Anita Guldberg
Læs mere om yoga med Anita Guldberg her.
Du kan også aftale andre tidspunkter for yoga med Anita på Hornbækhus ved at kontakte hende og høre om mulighederne på hendes mail på a_guldberg@hotmail.com. Så finder I et tidspunkt sammen.

Strikkecafé
2025-11-10 10:00 - 12:00, 2025-11-13 18:00 - 20:00 | Hornbækhus, Skovvej 7, Hornbæk, 3100, Danmark
Hver mandag og torsdag inviterer vi indenfor til strik og hækling i en af stuerne. Strikkecaféen er et samlingspunkt for alle der synes, det er hyggeligt at mødes og strikke sammen med andre, og det koster ingenting at være med. Tilmelding er dog nødvendig.
Vi byder på en kop kaffe og te.

Afternoon Tea
2025-11-10 14:45 - 17:15 | Hornbækhus, Skovvej 7, Hornbæk, 3100, Danmark
Kom til Afternoon Tea på Hornbækhus, som vi serverer hver mandag kl. 14.45-16.45 eller 15.15-17.15 fra d. 3. november til d. 30. marts i Blomsterstuen.
Glæd dig til scones med lemon curd og appelsinmarmelade, mariebolle med sprød top og jordbærcreme, hvid chokoladebrownie med brunet smør og citron, sandwich med saltet agurk og flødeost. Hertil får du kaffe/the og ét glas bobler.
Traktementet bestilles og forudbetales ved reservation. Prisen er 185 kr. pr. person, og skal bestilles til min. 2 personer.
Minimum 24 timers annullering, da kokkene allerede her går igang med bagværket.

Mortensaften
2025-11-10 18:30 - 22:00 | Hornbækhus, Skovvej 7, Hornbæk, 3100, Danmark
Mortensaften mødes vi omkring langbordene til andesteg, hjemmelavet rødkål, grønkålssalat, hvide kartofler, cremet andesauce og kartoffelchips.
Til dessert serverer vi gammeldags æblekage.
Vi kan desværre ikke tage hensyn til vegetarer samt allergier denne dag.
Prisen er ekslusiv drikkevarer.

Fællesspisning
2025-11-10 19:00 - 21:00, 2025-11-11 19:00 - 21:00, 2025-11-12 19:00 - 21:00, 2025-11-13 19:00 - 21:00, 2025-11-14 19:00 - 21:00, 2025-11-15 19:00 - 21:00, 2025-11-16 19:00 - 21:00 | Hornbækhus, Skovvej 7, Hornbæk, 3100, Danmark
Vi spiser sammen ved spisestuens plankeborde til fællesspisning hver aften kl. 19.00, hvor maden serveres anrette på fade, der går rundt.
Køkkenet laver sæsonbetonet mad uden dogmer. Stilen er enkel og med fokus på gode råvarer. Som udgangspunkt er menuen vegetarisk torsdag og søndag. Find ugens menu længere nede på siden.
Vi tilbyder dagligt et vegetarisk alternativ til dagens måltid. Det er vigtigt, at du noterer antal vegetarer i kommentarfeltet, når du bestiller dit bord.
Prisen er 175 kr. for middagen pr. person og 50 kr. for dessert. Dessert og kaffe kan købes efter maden. Børn til og med 3 år betaler ikke.
Husk at reservere dine pladser på forhånd.
Ankom gerne ca. 20 minutter før, så du kan få noget at drikke og finde en plads ved langbordet, inden maden serveres.
Vi kan ikke tilpasse maden eller garantere veganske, mælkefri eller glutenfri muligheder.
Der tages forbehold for ændringer i menuen.
Du kan se menuen HER.

Løbeklub
2025-11-11 09:00 - 10:00 | Hornbækhus, Skovvej 7, Hornbæk, 3100, Danmark
Løb med Hornbæks hyggeligste løbefamilie hver tirsdag og torsdag
Alle er velkomne uanset niveau.
Vi mødes ved trappen foran Hornbækhus ca. 5 min før, hvor en repræsentant fra Løbeklubben tager imod.
Bagefter er der kaffe og morgenbolle på Hornbækhus.
Det er gratis at deltage, og tilmelding er ikke nødvendig.
Vi glæder os til at løbe med dig.

Hornbækhus' Fællesskabskor
2025-11-11 17:00 - 19:00 | Hornbækhus, Skovvej 7, Hornbæk, 3100, Danmark
Har du lyst til at synge, men aldrig prøvet det før? Eller drømmer du bare om at synge sammen med andre i et uformelt og hyggeligt fællesskab? Så er Hornbækhus’ nye Fællesskabskor lige noget for dig!
Fra tirsdag den 21. oktober åbner Hornbækhus dørene til et nyt begynderkor, hvor det ikke handler om at synge perfekt – men om at være med. Koret er for alle, der har lyst til at prøve kræfter med korsang i trygge og uformelle rammer. Her er ingen krav om nodekendskab eller tidligere erfaring. Det vigtigste er lysten til at synge og være en del af et fællesskab.
Praktisk information:

Opstart: Tirsdag d. 21. oktober
Varighed: 8 uger (sidste gang d. 16. december)
Tidspunkt: Hver tirsdag kl. 17.00–19.00
Sted: Hornbækhus, Skovvej 7, Hornbæk
Pris: 800 kr. for hele forløbet

Alle er velkomne – uanset alder, stemmeleje eller sangmod. Kom som du er, og vær med til at starte et nyt kapitel i Hornbækhus’ levende fællesskab.
Noder: Der er ingenting i verden så stille som sne
Lydfil 1: 2000 meter – alt
Lydfil 2: 2000 meter – 1. sopran
Lydfil 3: 2000 meter – 2. sopran

Løbeklub
2025-11-13 09:00 - 10:00 | Hornbækhus, Skovvej 7, Hornbæk, 3100, Danmark
Løb med Hornbæks hyggeligste løbefamilie!
Vi løber sammen hver tirsdag og torsdag og hjælpes alle med at holde gejsten højt og sørge for, at alle er med.
ALLE er velkomne, uanset om du har løbet din 25. marathon eller først lige er nået op på de 3 km uden at holde pause.
Vi mødes ved trappen foran Hornbækhus ca. 5 min før, hvor en repræsentant fra løbeklubben vil tage imod.
Bagefter er der kaffe og morgenbolle på Hornbækhus.
Det er gratis at deltage. Du møder bare op.
Vi glæder os til at løbe med dig.
Bedste hilsner fra Løbeklubben.

Bridge
2025-11-13 13:00 - 16:00 | Villa Strand, Kystvej 12, Hornbæk, 3100, Danmark
Vi mødes til bridge hver torsdag i stuen på Villa Strand. Her spiller vi for hyggen og samværets skyld. Du kan deltage en eller flere gange alt afhængig af hvor lysten på bridge, du er (eller bliver).
Bridge eksperten Pia glæder sig til at afholde turneringer og undervise nye og gamle bridgespillere.
Du kan også tage på bridgeophold. Se opholdet HER.
Vi glæder os til at spille med jer.

Syng sammen
2025-11-13 20:00 - 21:00 | Hornbækhus, Skovvej 7, Hornbæk, 3100, Danmark
Torsdag i lige uger mødes vi til Syng sammen, som bedst beskrives som fællessang og samvær.
Tag højskole sangbogen under den ene arm og din nabo under den anden eller lån en af os.
Birgit Pedersen er ved tangenterne.
Det koster ikke noget at deltage, og du behøver ikke at tilmelde dig. Kom i god tid, så du kan finde dig et sted at sidde.
Koldt og varmt kan købes i restauranten.
Ønsker I at deltage i aftenens fællesspisning, kan i holde øje med menuen og reservere pladser her.

Danseaften og fællesspisning
2025-11-14 18:30 - 22:30 | Hornbækhus, Skovvej 7, Hornbæk, 3100, Danmark
Glæd dig til en aften med mad, musik og masser af dans! Én gang om måneden inviterer vi til danseaftener på Hornbækhus, hvor vi starter med fællesspisning ved langborde – og fortsætter med dans, når maden er spist og stemningen er høj.
Hver aften har sit eget tema, og musikken skifter fra gang til gang. Har du ønsker til aftenens musikrepertoire? Så send dine ønsker til: info@hornbaekhus.com
Kommende temaer for danseaftener:19. september: Fredagsfunk13. oktober: Latinske rytmer14. november: Popaften26. januar: 80’er aften13. februar: Fredagsfunk16. marts: Latinske rytmer27. april: Soul aften
